Budapest Főváros Közgyűlésének

……../2006. (..……) önkormányzati rendelete

a luxusadó fővárosi alkalmazásáról

A Fővárosi Közgyűlés a luxusadóról szóló 2005. évi CXXI. tv. (továbbiakban: La. tv.) 5. § (1) bekezdésében és 11.§ (1) bekezdésében foglalt felhatalmazása alapján a következő rendeletet alkotja.

1. §

(1) A Fővárosi Közgyűlés a főváros területén az e rendelet mellékletében meghatározott értékövezeteket és átlagértékeket állapítja meg.

(2) Ha a fővárosi lakóingatlanok értékövezeti besorolása a melléklet 1. sz. táblázata szerint nem éri el a La. törvényben írt minimum értéket vagy meghaladja a maximum értéket, akkor a kerületi törvényi minimum illetve maximum értéket kell alkalmazni.

(3) A 2. sz. táblázatban nem szereplő címen (ide nem értve a közterületi névváltozásokat) található lakóingatlanra (adótárgyra) az irányítószáma szerinti legalacsonyabb értékövezeti besorolás vonatkozik. Közterületi névváltozás esetén a lakóingatlanra (adótárgyra) a névváltozás előtti közterület elnevezésnek megfelelő értékövezeti besorolás vonatkozik.
2. §

E rendelet a kihirdetés napján lép hatályba, rendelkezései alapján a fizetendő luxusadó mértékét első ízben a 2006. január 1-jén kezdődő adóévre kell megállapítani. E rendelet mellékletét, a kerületi törvényi minimum, illetve maximum értéket, valamint az egyes irányítószámok szerinti legalacsonyabb értékövezetet a Városházi Lapok (Budapest Portál) honlapján (www.budapest.hu) fel kell tüntetni.
Dr. Demszky Gábor                                                               dr. Tiba Zsolt

  főpolgármester                                                                        főjegyző

Indokolás

Általános indokolás

A luxusadóról szóló 2005. évi CXXI. tv. (továbbiakban: La.tv) 5. § (1) bekezdésének és 11. § (1) bekezdésének felhatalmazása alapján a Fővárosi Közgyűlés rendeletet alkot a fővárosban alkalmazandó átlagértékek és értékövezetek tekintetében. 

Részletes indokolás

Az 1. §-hoz:

(1) bekezdéshez:
A közgyűlés Budapest területét a helyi sajátosságok figyelembe vételével értékövezetekre osztja közterületek és irányítószámok szerint az egyes lakóingatlan-fajták forgalmi értékhatárain belül – az előző évi (2005-i) értékviszonyokat alapul véve – és megállapítja a főváros értékövezeteinek  átlagértékeit. Az értékövezetek kialakítását a forgalmi adatok és tapasztalatok indokolják, melyek azt mutatják, hogy kerületeken belül is eltérnek az egyes kerületrészekben található lakóingatlanok forgalmi értékei. 

(2) bekezdéshez:

Az La. törvény kerületenként külön az egylakásos és külön a többlakásos ingatlanokra alsó és felső értékhatárokat állapít meg, s az esetenként igen szűk négyzetméterár meghatározás beszűkíti az ingatlan-értékövezetek kialakításához rendelkezésre álló mozgásteret. A többlakásos épületekben levő ingatlanokra vonatkozó javaslat tekintetbe vette a korlátokat, de az ehhez képest megállapított családi házas értékek az utcák mintegy 15 százalékában kívül esnek a törvényben meghatározott alsó és felső korlátokon. (Ez számos esetben csak elvi kérdés, mivel az adott utcában nincs családi ház, de nagy számban fordul elő a XVIII. Kerületben a felső korlátba ütközés, míg a XI., XVI., XXI. Kerületekben az alsó korlátba ütközés előfordulása gyakori.)

(3) bekezdéshez:
Ez a bekezdés szabályozza a közterületi névváltozás és a 2. sz. táblázatban nem található lakóingatlanok besorolásának módját.
A 2. §-hoz:

A La.tv 13. § (2) bekezdésében foglalt átmeneti rendelkezés rögzíti, hogy az önkormányzatnak a 2006. és 2007. évekre vonatkozóan  2006. március 31-ig kell a La.tv 11. § szerinti rendeletet kihirdetni. Ezen rendelet megalkotásának, valamint kihirdetésének időpontjától függetlenül a La. tv. hatályba lépésének napjától, azaz 2006. január 1-jétől [La. tv. 13. § (1) bek] alkalmazandó. A luxusadóban ugyanis mind a tárgyi, mind az alanyi adókötelezettséget maga a törvény teremti meg, magát az adót is 2006. évi egész adóévre kell alkalmazni.
1. sz. táblázat
Melléklet a ………./2006. (….) Főv. Kgy. rendelethez

A fővárosi lakóingatlan-fajták átlagértékei és értékövezetei a 2006. és 2007. adóévre vonatkozóan

	Értékövezet
	Átlagos négyzetméterár, ezer forintban
	

	
	Többlakásos épület
	Egylakásos épület
	Üdülő

	
	
	
	

	1
	130
	150
	100

	2
	150
	180
	110

	3
	180
	210
	130

	4
	210
	240
	150

	5
	240
	270
	180

	6
	270
	300
	210

	7
	300
	350
	240

	8
	350
	400
	270

	9
	400
	450
	300

	10
	450
	500
	350

	11
	500
	550
	400

	12
	550
	600
	450

	13
	600
	650
	500

	14
	650
	700
	550

	15
	700
	800
	600


Melléklet a ………./2006. (….) Főv. Kgy. rendelethez
2. sz. táblázat
Budapesti közterületek értékövezetei

	Kerület
	Közterület neve
	Jellege
	Irányítószám
	Értékövezet


(kerületenként külön fájl)

